ভোরোনজ রাষ্ট্রীয় বিশ্ববিদ্যালয়
ভোরোনেজ রাষ্ট্রীয় বিশ্ববিদ্যালয় (রুশ: Воро́нежский госуда́рственный университе́т) মধ্য রাশিয়ার অন্যতম প্রধান বিশ্ববিদ্যালয়। বিশ্ববিদ্যালয়টি রাশিয়ার ভোরোনিজ শহরে অবস্থিত। বিশ্ববিদ্যালয়টি ১৯১৮ সালে এস্তোনিয়ার টারতু বিশ্ববিদ্যালয় থেকে সরিয়ে নেওয়া অধ্যাপকদের দ্বারা প্রতিষ্ঠিত হয়েছিল। বিশ্ববিদ্যালয়ের ১৮টি অনুষদ রয়েছে এবং রাশিয়া, ইউরোপ, আফ্রিকা, আমেরিকা এবং এশিয়া থেকে ২২,০০০ শিক্ষার্থীর তালিকাভুক্তি রয়েছে। এছাড়াও, বিশ্ববিদ্যালয়ের রাশিয়ান একাডেমি অফ সায়েন্স দ্বারা পরিচালিত ৬টি গবেষণা প্রতিষ্ঠান এবং ১৬ টি গবেষণাগার রয়েছে। বিশ্ববিদ্যালয়টি শহর জুড়ে অবস্থিত ১০ টি ভবন এবং ৭টি আবাসিক হলের সমন্বয়ে গঠিত। ৯০ বছরেরও বেশি সময় ধরে বিশ্ববিদ্যালয়টি ১০০,০০০ এরও বেশি পেশাদারকে প্রশিক্ষণ দিয়েছে।